Document ID: 32005R0782

32005R0782
L 131/26
SLUŽBENI LIST EUROPSKE UNIJE
24.05.2005.
UREDBA KOMISIJE (EZ) br. 782/2005
od 24. svibnja 2005.
o utvrđivanju formata za dostavu rezultata statističkih podataka o otpadu
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 2150/2002 Europskog parlamenta i Vijeća od 25. studenoga 2002. o statističkim podacima o otpadu (1), a posebno njezin članak 6. točku (e),
budući da:
(1)
Na temelju članka 6. Uredbe (EZ) br. 2150/2002, Komisija mora usvojiti mjere potrebne za provedbu te Uredbe.
(2)
U skladu s člankom 6. točkom (e) Uredbe (EZ) br. 2150/2002, Komisija treba utvrditi odgovarajući format za dostavu rezultata od strane država članica.
(3)
Mjere predviđene ovom Uredbom u skladu su s mišljenjem Odbora za statistički program koji je osnovan Odlukom Vijeća 89/382/EEZ, Euratom (2),
DONIJELA JE OVU UREDBU:
Članak 1.
Odgovarajući format za dostavu rezultata statističkih podataka o otpadu Komisiji (Eurostatu) utvrđen je u Prilogu ovoj Uredbi.
Države članice koriste taj format za podatke o referentnoj 2004. godini i narednim godinama.
Članak 2.
Države članice Komisiji (Eurostatu) dostavljaju podatke i metapodatke zahtijevane Uredbom (EZ) br. 2150/2002 u elektroničkom obliku, u skladu sa standardnim formatom za razmjenu podataka kojeg predlaže Komisija (Eurostat).
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. svibnja 2005.

Labels: 19
20
12
18
15